text: Ukendte møbeldesignere kommer frem i lyset
  27 marts 2015 kl. 17.20
  Møbelproducent fra Bramming er gået i gang med at reproducere gamle
  designermøbler. Fælles for møblerne er, at de aldrig er blevet særlig kendte.
  De fleste kender Wegner og Børge Mogensen men der findes også rigtig mange andre møbeldesignere, der bare aldrig er blevet særlig kendte i offentligheden.
  Det har Danish Retro i Bramming tænkt sig at gøre noget ved og derfor har de nu sat gang i en møbelproduktion, der giver møblerne en ny chance for at blive kendte.
  Fælles for møblerne er, at de blevet lavet for mange år siden. Flere af stolene er fra 40erne og kan være brugt til inspiration for nogle af de mere kendte danske møbeldesignere, der efterfølgende er blevet verdensberømte.
  Det fortæller Torben Ohlsen, der står bag projektet med at lave nye udgaver af de gamle møbler.
  Møblerne kommer i butikkerne til maj og der er også aftaler på vej med forhandlere i Norge, Holland, Japan og England.
  